Maes awyr

Lleoliad yw maes awyr lle mae awyrennau megis awyrennau adain sefydlog, hofrennyddion, a blimpiau yn gadael a glanio. Mewn unrhyw faes awyr ceir o leiaf un rhedfa ar gyfer awyrennau i adael a glanio, hofrenfa ac yn aml ceir adeiladau megis tyrau rheoli, awyrendai ac adeiladau gorsaf y maes awyr.

Mae gan feysydd awyr codau adnabod fel arfer gan ddau awdurdod; Sefydliad Hedfan Sifil Rhyngwladol (ICAO) a'r Cymdeithas Cludiant Awyr Rhyngwladol (IATA).

 Hanes 
Y rheswm pennaf dros dwf meysydd awyr oedd gweithrediadau milwrol, yn enwedig y Rhyfel Byd Cyntaf a'r Ail Ryfel Byd, ond datblydwyd llawer o feysydd awyr trwy'r 1920au a 1930au. Yr ail gyfnod o ran twf oedd yn y 1950/60au pan welwyd cynnydd arall mewn teithio rhyngwladol. Trwy'r cyfnod hwn, datblygodd y maes awyr yn sefydliad llawer mwy soffistigedig.

Yng Nghymru, datblygwyd nifer o feysydd awyr yn ystod yr Ail Ryfel Byd: RAF Sain Tathan a adeiladwyd ym 1938, RAF Pen-bre ym 1939, RAF Fali ym 1941, RAF Rhoose (Maes Awyr Caerdydd) ym 1942, RAF Brawdy ym 1944, ac ati. Caewyd y rhan fwya ohonyn nhw yn syth ar ôl y rhyfel a mabwysiadwyd nifer gan gyrff cyhoeddus neu breifat.

 Rhestr meysydd awyr Cymru 

Oherwydd fod Cymru'n fynyddig, nid oes llawer o feysydd awyr yng Nghymru, ac ar y cyfan maent wedi'u lleoli o gwmpas yr arfordir lle ceir tir gwastad.

LleEnwDefnyddICAOHyd(troedfedd)Arwyneb Aberporth  Maes Awyr Gorllewin Cymru  Hedfan mewnol  EGFA  3,031  Asffalt  Abertawe  Maes Awyr Abertawe  Hedfan rhyngwladol  EGFH  4,429  Asffalt /Concrid Brynbuga   Clwb Gleidio      Gwair Caerdydd  Helipad Caerdydd  Hedfan rhyngwladol  EGFC  300  Concrete Caerdydd  Maes Awyr Rhyngwladol Caerdydd  Hedfan rhyngwladol  EGFF  7,848  Asffalt  Caernarfon  Maes Awyr Caernarfon  Hedfan mewnol  EGCK  3,543  Asffalt  Dinbych  Parc Lenewi  Clwb Gleidio      Gwair Hawarden  Maes Awyr Hawarden  Hedfan mewnol  EGNR  6,702  Asffalt /Concrid Hwlffordd  Maes Awyr Hwlffordd  Hedfan mewnol  EGFE  5,000  Asffalt  Llanbedr  Maes Awyr Llanbedr  Hedfan mewnol  EGOD  7,500  Asffalt  Llandegla   Clwb Gleidio      Gwair Pen-bre  Maes Awyr Pen-bre  Hedfan mewnol  EGFP  2,614  Asffalt  Rhigos   Clwb Gleidio      Gwair Sain Tathan  MOD Sain Tathan  Milwrol  EGDX  5,988  Asffalt  Talgarth   Clwb Gleidio      Gwair Y Fali  Maes Awyr Môn, RAF y Fali  Hedfan mewnol a Milwrol  EGOV  7,513  Asffalt Y Trallwng  Maes Awyr Canolbarth  Hedfan mewnol  EGCW  3,346  Asffalt 

 Meysydd awyr hanesyddol 

 RAF Brawdy
 Llandw
 RAF Llandwrog
 RAF Sealand
 Ty Dewi

 Cyrchfannau rhyngwladol 

Mae'n bosib teithio i sawl lle drwy Ewrop a gweddill y byd o feysydd awyr Cymru, yn enwedig o Gaerdydd. Mae llawer o deithwyr yn gyrru o Gymru i Fryste, Manceinion neu Lundain i deithio gan ei fod ar y cyfan yn rhatach.Week In Week Out  Cyfnod Anodd Maes Awyr CaerdyddNewyddion BBC "Mae'r ffigurau newydd yn awgrymu bod ychydig yn fwy o deithwyr oedd yn teithio'n ôl ac ymlaen o Gymru wedi defnyddio Bryste yn hytrach na Chaerdydd yn ystod hanner cyntaf y flwyddyn."

Cyfeiriadau